صحت اور خاندانی بہبود کی وزارت
ڈاکٹر ہرش وردھن ایف ایس ایس اے آئی کی طرف سے منعقدہ ’خوراک کے عالمی دن‘ کی تقریب کی صدارت کی
’’بھارت 2022 تک وزیر اعظم کے نیو انڈیا وژن کے مطابق خوراک کو فیٹ سے آزاد کرنے کی راہ پر گامزن ہے‘‘
ڈاکٹر ہرش وردھن نے ’ایٹ رائٹ انڈیا‘ اور ’فٹ انڈیا موومنٹ‘ کے زبردست تبدیلی پیدا کرنے کی حیثیت کا اعادہ کیا
نئی دہلی،16 اکتوبر صحت اور خاندانی فلاح وبہبود کے مرکزی وزیر ڈاکٹر ہرش وردھن نے آج ایک تقریب کی صدارت کی جس کا مقصد خوراک کا عالمی دن منانا تھا۔ اس کے انعقاد کا انتظام ایف ایس ایس اے آئی نے کیا تھا۔ اس سال کی تقریب کا موضوع تھا گرو، نورش، سسٹین ٹوگیدر، صحت اور خاندانی فلاح وبہود کے وزیر مملکت جناب اشونی کمار چوبے نے بھی ویڈیو کانفرنس کے ذریعے پروگرام میں شرکت کی۔
ڈاکٹر ہرش وردھن نے کہا کہ وبائی بیماری کے سبب دنیا کو درپیش بے مثال چیلنجوں کی وجہ سے خوراک، تغذیہ، صحت، قوت مدافعت اور دیرپا ہونے پر نئے سرے سے توجہ مرکوز کی گئی ہے۔ انھوں نے کہا کہ ’’ایف ایس ایس اے ا ٓئی ٹی ایٹ رائٹ انڈیا تحریک کا ہدف ماحولیاتی تسلسل کے ذریعے ہر ایک کے لیے محفوظ اور صحتمند خوراک کو فروغ دینا ہے۔ تمام شہریوں کو محفوظ اور بھرپور خوراک فراہم کرنے کے اس کے عہد کا یہ ایک حصہ ہے۔ اس سے خوراک کے محفوظ ایکو سسٹم میں بہتری پیدا ہوگی اور ہمارے شہریوں کی صحت اور ہائیجین میں اضافہ ہوگا‘‘۔
اس سال خاص توجہ خوراک کی سپلائی چین میں ٹرانس فیٹس کے خاتمے پر دی جائے گی۔ پارشلی ہائیڈروں جنریٹیڈ ویجیٹیبل آئلس  اور بیکری میں پکے ہوئے اور تلے ہوئے کھانوں میں ایک زہریلا مادہ ٹرانس فیٹ موجود ہوتاہے جو بھارت میں غیر متعدی بیماریوں کے اضافے کا ایک خاص سبب ہے۔ ڈاکٹر ہرش وردھن نے کہا کہ ٹرانس فیٹ دل کی بیماریوں کے لیے خاص طور پر خطرناک ہے۔دل کی بیماریوں کے خطرات کو ختم کرنا خاص طور پرکووڈ-19 کے دوران ضروری ہے کہ کیونکہ ان امراض کے شکار لوگوں کی حالت خراب ہوسکتی ہے۔ ا نھوں نے بھارت کو 2022 تک ٹرانس فیٹ سے پاک کرنے کی حکومت کی کوششوں کے بارے میں بتایا کہ صحت کی عالمی تنظیم نے یہ نشانہ ایک سال بعد کے لیے مقرر کیا ہے۔ یہ بھارت کی آزادی کے 75 سال پورے ہونے پر وزیر اعظم جناب نریندر مودی کے ایک نیو انڈیا وژن کے عین مطابق ہے۔
’ایٹ رائٹ ا نڈیا‘ اور ’فٹ انڈیا موومنٹ‘ کو زبردست تبدیلی پیدا کرنے والا قرار دیتے ہوئے ڈاکٹر ہرش وردھن نے کہا کہ ’’سوچھ بھارت ابھیان، جل جیون مشن اور ماحولیات کی وزارت کی دوسری کوششوں کے ساتھ مل کر یہ دو تحریکیں بھارتیوں کی صحت میں بہتری پیدا کریں گی اور ماحولیات کے نقصان کا مداوا کریں گی‘‘۔
انٹرنیٹ کی پہنچ پر حیرت کا اظہار کرتے ہوئے جہاں متجسس شہری پوری معلومات حاصل کرسکتے ہیں۔ انھوں نے ایف ایس ایس اے آئی کے اہلکاروں سے کہا وہ ٹیکنالوجی کے استعمال کے ذریعے آگاہی اور صارفین کی تعلیم کو فروغ دیں تاکہ معلومات سے آگاہ شہری ذمہ دارانہ طور پر اپنی پسند کا انتخاب کرسکیں۔
انھوں نے ا سکولوں کے لیے ایٹ رائٹ کے لیے کریٹیویٹی چیلنج کی شروعات کی جو پورٹ اور فوٹو گرافی کا ایک مقابلہ اور جس کا مقصد صحتمند غذائی عادات کو فروغ دینا ہے۔ انھوں نے ایف ایس ایس اے آئی کی طرف اسمارٹ سٹی مشن اور دی فوڈ فاؤنڈیشن، برطانیہ کی شراکت داری سے ’ایٹ اسمارٹ سٹی‘  کا بھی آغاز کیا اس سے بھارت کے اسمارٹ شہروں میں خوراک کی اچھی عادتوں کے لیے ماحول پیدا کرنے میں مدد ملے گی اور اس سے دوسرے شہریوں کے لیے بھی مثال قائم ہوگی کہ وہ اس کی پیروی کریں۔
ڈاکٹر ہرش وردھن نے اس موقع پر کئی کتابوں / رہنما ہدایات کا آغاز کیا۔
جناب راجیش بھوشن، مرکزی صحت سکریٹری، جناب ارون سنگھل، سی ای او ، ایف ایس ایس اے آئی اور صحت اور خاندانی فلاح بہبود نیز ایف ایس ایس اے آئی کے دیگرسینئر اہلکار بھی اس موقع پر موجود تھے۔ ریاستی فوڈ سیفٹی کمشنروں، ریجنل ڈائریکٹروں اور ایف ایس ایس اے آئی کے اہلکاروں، سائنٹفک پینل آف آئل اینڈ فیٹس کے پیشہ ور افراد، بین الاقوامی صحت عامہ تنظیموں کے اہلکاروں، ڈبلیو ایچ او، ورلڈ بینک، وائٹل اسٹریٹجیز،صنعتی ایسوسی ایشنوں اور دیگر اداروں کے بہت سے ارکان کو بھی ویڈیو کانفرنس کے ذریعے تقریب میں شرکت کرنے کی دعوت دی گئی تھی۔